Helsingissä on vain yksi lentokenttä, joka on käytössä kaupalliselle lentoliikenteelle. Helsinki-Vantaan lentokentän etu on sen koko. Lentokenttä ei ole kovin suuri verrattuna moniin muihin Euroopan lentokenttiin. Lentokentällä on helppo löytää oikea terminaali ja lennon portti, eivätkä välimatkat porttien tai terminaalien välillä ole pitkiä. Aikaa ei myöskään kulu kohtuuttomasti turvatarkastuksessa tai lähtöselvityksessä. Helsinki-Vantaan lentokentällä on myös paljon palveluita, kuten ravintoloita, kahviloita ja kauppoja, joissa aika kuluu mukavasti lentoa odotellen. Hyvä puoli Sansibariin matkustettaessa on myös se, että voit tehdä edullisia ja verovapaita ostoksia Helsinki-Vantaan lentokentän myymälöissä, koska matkustat EU-alueen ulkopuolelle. Sansibarissa on yksi päälentokenttä kaupalliselle ja kansainväliselle lentoliikenteelle. Sansibarin Abeid Amani Karumen kansainvälinen lentokenttä on pieni ja lentokentällä on kaksi terminaalia. Lentokentällä ei siis helposti eksy, eikä aikaa tarvitse varata kohtuuttomasti ennen lentoa. Lähtöselvitys ja turvatarkastus sujuu useimmiten melko nopeasti. Lentokentällä on toimiva Wi-Fi. Sansibarin lentokenttä on kuitenkin sen verran pieni, ettei aikaa edes kannata varata liikaa, koska lentokentällä on melko suppea tarjonta palveluita.